rejauldu/bengali-wikipedia huggingface dataset:
ফনী ভূষণ মজুমদার (১৯০১-৩১ অক্টোবর ১৯৮১) আওয়ামী লীগের একজন রাজনীতিবিদ এবং বাংলাদেশ সরকারের মন্ত্রী।   প্রথম জীবন  ফনী ভূষণ মজুমদারের জন্ম ১৯০১ সালে মাদারীপুর জেলার রাজৈর উপজেলার সেন্দিয়া গ্রামে। পিতার নাম সতীশ চন্দ্র মজুমদার এবং তিনি প্রথমে মাদারীপুর উচ্চ বিদ্যালয়ে, পরে বাঁকুড়া কলেজ এবং কলকাতার বিদ্যাসাগর কলেজে পড়াশুনা করেন। তিনি সুরেন্দ্রনাথ কলেজ, কলকাতা থেকে আইন বিষয়ে পড়াশুনা করেন।   পেশাগত জীবন  তিনি ১৯১৯ সালে বিপ্লবী দলে যোগ দেন এবং গুপ্ত সমিতির সদস্য হিসেবে কাজ করেন। তিনি ১৯২৫ সালে মাদারীপুর শান্তি সেনাবাহিনীর সক্রিয় কর্মী ছিলেন। রাজনৈতিক কর্মকাণ্ডের কারণে তিনি ১৯৩০ থেকে ১৯৩৮ সাল পর্যন্ত কারাভোগ করেন। তিনি নেতাজি সুভাষচন্দ্র বসুর ঘনিষ্ঠ সহকর্মী ছিলেন তিনি ১৯৪০ সালে সুভাষচন্দ্র বসুর সঙ্গে হলওয়েল মনুমেন্ট অপসারণ আন্দোলনে অংশ নিয়ে গ্রেফতার হন। তিনি জেল থেকে মুক্তি পান ১৯৪৬ সালে।  তিনি ১৯৪৮ সালে মাদারীপুর মহকুমা তাঁতি সমবায় সমিতি গঠন করেন। ভাষা আন্দোলনে সক্রিয় ভূমিকার কারণে তিনি ১৯৪৮ সালে এবং ১৯৪৯ থেকে ১৯৫৩ সাল পর্যন্ত সময়ে কয়েকবার গ্রেপ্তার হন। ১৯৪৯ সাল থেকে তিনি আওয়ামী মুসলিম লীগের সঙ্গে যুক্ত ছিলেন। ১৯৫৪ সালে তিনি মাদারীপুর-গোপালগঞ্জ নির্বাচনী এলাকা থেকে প্রাদেশিক পরিষদে নির্বাচন করেন। তিনি যুক্তফ্রন্টের প্রার্থী ছিলেন।১৯৫৮ সালে সামরিক আইন জারি হলে তিনি গ্রেপ্তার হন এবং ১৯৬২ সালে মুক্তি পান। তিনি পাকিস্তান নিরাপত্তা আইনে ১৯৬৫ সালে গ্রেপ্তার হন। ঊনসত্তরের গণঅভ্যুত্থান চলাকালীন তিনি ১৯৬৯ সালে মুক্তি পান।  ফনী ভূষণ মজুমদার ১৯৭০ সালে বাংলাদেশ আওয়ামী লীগ থেকে পূর্ব পাকিস্তান প্রাদেশিক পরিষদের সদস্য নির্বাচিত হন। ১৯৭১ সালে মুক্তিযুদ্ধের সময় দক্ষিণ-পশ্চিম আঞ্চলিক কাউন্সিল, অঞ্চল-২ -এর(যশোর-ফরিদপুর) চেয়ারম্যানের দায়িত্ব পালন করেন। তিনি স্বাধীন বাংলাদেশের পক্ষে জনমত গঠনের জন্য ভারতের বিভিন্ন অঞ্চল সফর করেন। এ সময় তিনি ভারতের লোকসভায়ও ভাষণ দেন।  ১৯৭২ সালে বঙ্গবন্ধু শেখ মুজিবুর রহমানের সরকারে তিনি খাদ্যমন্ত্রী ছিলেন। শেখ মুজিবুর রহমানের হত্যাকাণ্ড পরবর্তীসময়ে তিনি মোশতাক আহমেদ মন্ত্রিসভায় স্থানীয় সরকার, পল্লী উন্নয়ন ও সমবায় মন্ত্রী ছিলেন। তিনি ১৯৭৭ সালে সামরিক আইনে গ্রেপ্তার হন। ১৯৭৯ সালের নির্বাচনে আওয়ামী লীগের প্রার্থী হিসেবে তিনি জাতীয় সংসদ সদস্য নির্বাচিত হন।   মৃত্যু  ১৯৮১ সালের ৩১ অক্টোবর তার মৃত্যু হয়।   তথ্যসূত্র   আরও দেখুন মোশতাক আহমেদ মন্ত্রিসভা  বিষয়শ্রেণী:১৯০১-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:বাংলাদেশী হিন্দু বিষয়শ্রেণী:বাংলাদেশী রাজনীতিবিদ অসম্পূর্ণ বিষয়শ্রেণী:বাংলাদেশের মন্ত্রী বিষয়শ্রেণী:মাদারীপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:মোশতাক আহমেদের মন্ত্রিসভার সদস্য বিষয়শ্রেণী:শেখ মুজিবুর রহমানের দ্বিতীয় মন্ত্রিসভার সদস্য বিষয়শ্রেণী:শেখ মুজিবুর রহমানের তৃতীয় মন্ত্রিসভার সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশের কৃষিমন্ত্রী বিষয়শ্রেণী:শেখ মুজিবুর রহমানের চতুর্থ মন্ত্রিসভার সদস্য বিষয়শ্রেণী:শেখ মুজিবুর রহমানের প্রথম মন্ত্রিসভার সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য বিষয়শ্রেণী:মাদারীপুর জেলার ব্যক্তি বিষয়শ্রেণী:বাংলাদেশের খাদ্যমন্ত্রী বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ বিষয়শ্রেণী:মুজিবনগর সরকারের মন্ত্রিসভার সদস্য বিষয়শ্রেণী:বাংলাদেশের ভূমিমন্ত্রী
পানিশার (ফ্র‍্যান্সিস "ফ্র‍্যাংক" ক্যাসল, জন্ম ক্যাস্টিগলিওন) হলো মার্ভেল কমিক্স কর্তৃক প্রকাশিত আমেরিকান কমিক বইয়ে উপস্থিত হওয়া একটি এন্টিহিরো চরিত্র। এটি সৃষ্টি করেছেন লেখক গ্যারি কনওয়ে এবং শিল্পী জন রমিটা সিনিয়র ও রস আন্দ্রু। পানিশার সর্বপ্রথম উপস্থিত হয় দ্য অ্যামেজিং স্পাইডার-ম্যান #১২৯ (ফেব্রুয়ারি, ১৯৭৪) এ, একজন ভাড়াটে খুনি এবং সুপারহিরো স্পাইডার-ম্যান এর প্রতিপক্ষ হিসেবে।  চরিত্রটিকে একজন ইতালীয়-আমেরিকান ভিজলান্টি হিসাবে চিত্রিত করা হয়েছে যে অপরাধের বিরুদ্ধে খুন, অপহরণ, চাঁদাবাজি, জবরদস্তি, সহিংসতার হুমকি এবং নির্যাতনের কাজ করে। নিউইয়র্ক শহরের সেন্ট্রাল পার্কে একটি হত্যাকাণ্ড প্রত্যক্ষ করার জন্য মাফিয়াদের দ্বারা তার স্ত্রী এবং দুই সন্তানের মৃত্যু হয়, পানিশার একা অপরাধের বিরুদ্ধে যুদ্ধ পরিচালনা করে।The Punisher's origin was first recounted in Marvel Preview #2 (July 1975). একজন অভিজ্ঞ (মূলত ভিয়েতনাম যুদ্ধThe Punisher: Invades the 'NamPunisher #6 (Marvel Comics, 2000). এবং পরে কাল্পনিক সিয়ানকং যুদ্ধ এবং ইরাক যুদ্ধ History of the Marvel Universe issue #2 (Marvel Comics 2019) পর্যায়ক্রমে আপডেট করা হয়) ইউএস মেরিন কর্প স্কাউট/স্নাইপার, মল্ল যোদ্ধা, গেরিলা যোদ্ধা, এবং লক্ষ্যবেধে নিপুণ দক্ষ ক্যাসল।  ১৯৭৪ সালে আত্মপ্রকাশ করার পর, পানিশারের নৃশংস প্রকৃতি এবং হত্যা করার ইচ্ছা তাকে মূলধারার আমেরিকান কমিক বইয়ে ব্যতিক্রমীধর্মী করে তুলে। ১৯৮০'র দশকের শেষের দিকে পানিশার মনস্তত্ত্বাত্তিকভাবে বিপর্যস্ত এন্টিহিরো চরিত্রগুলোর অংশ ছিল।  তার হিংস্র প্রকৃতি থাকা সত্ত্বেও, পানিশার মূলধারায় সফলতা লাভ করে। তাকে স্পাইডার-ম্যান এবং দ্য সুপারহিরো স্কোয়াড শোতে অতিথি চরিত্র হিসেবে দেখা যায়। তার উগ্র আচরণ পারিবারিক দর্শকদের কথা মাথায় রেখে কমিয়ে ফেলা হয়।  ডল্ফ লুন্ডগ্রেন ১৯৮৯ সালের চলচ্চিত্র দ্য পানিশার-এ চরিত্রটিতে অভিনয় করেছিলেন। ২০০৪ সালের চলচ্চিত্র দ্য পানিশারে টমাস জেন এবং ২০০৮ এর পানিশার: ওয়ার জোন এ রে স্টিভেনসন চরিত্রটিতে অভিনয় করেন। জন বার্নথাল ডেয়ারডেভিল এর দ্বিতীয় মৌসুমে, এবং এর স্পিন অফ ধারাবাহিক দ্য পানিশারে চরিত্রটিতে অভিনয় করেছেন, এবং মার্ভেল সিনেমাটিক ইউনিভার্স (এমসিইউ) তে সেট করা ডেয়ারডেভিল: বর্ন এগেইন এ এই চরিত্রটিতে তিনি পুনরায় অভিনয় করবেন।  তথ্যসূত্র  বহিঃসংযোগ       বিষয়শ্রেণী:কমিক চরিত্র বিষয়শ্রেণী:মার্ভেল কমিক্স চরিত্রের তালিকা বিষয়শ্রেণী:সুপারহিরো বিষয়শ্রেণী:চলচ্চিত্রে অভিযোজিত মার্ভেল কমিক
এরিক রাইসিনা কম্বোডিয়ার সিম রিপ ভিত্তিক একজন ফ্যাশন ডিজাইনার।  তিনি মাদাগাস্কারে জন্মগ্রহণ করেন এবং প্যারিসে ফ্যাশন অধ্যয়ন করেন, এবং পরে ইয়েভেস সেন্ট লরেন্ট এবং ক্রিশ্চিয়ান ল্যাক্রোইক্সের জন্য কাজ করেন।  তার সংগ্রহগুলি টেক্সচার এবং রঙের উপর ফোকাস করে, এবং প্যারিস শোতে প্রদর্শিত হয় এবং শহরের একটি বুটিকেও বিক্রি হয়।  তিনি ১৯৯৬ সালে একটি পরিদর্শনের পর সিয়েম রিপে চলে আসেন, এই সময়ে তিনি স্থানীয় রেশম তাঁতি এবং তাদের প্রাচীন কৌশল দ্বারা অনুপ্রাণিত হন।  তার ডিজাইন অ্যান বাস এবং অ্যাঞ্জেলিনা জোলি সহ সেলিব্রিটিদের আকৃষ্ট করেছে।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কম্বোডীয় বেশভূষাশৈলী নকশাবিদ
গোন্ধালি (বা ঘোন্দালী, গন্ডালি, পিচাটি, গঙ্গালিগাড়ু, গোন্ধলি, গন্ধলিগা) ভারতের মহারাষ্ট্র রাজ্যের একটি সম্প্রদায়। তাদের পেশা মহারাষ্ট্রের দেবদেবীদের গান গাওয়া। তাদের গানগুলি সাধারণত তাদের ভগবানের পৌরাণিক কাহিনী। তারা সম্বল ব্যবহার করে গান গায়।  ভগবানের সামনে এই গাওয়া ও নাচাকে গোন্ধাল বলা হয় এবং যে সম্প্রদায় গোন্ধাল করে তাদের গোন্ধালি বলা হয়। গোন্ধালিদের নয়টি উপ-গোষ্ঠী আছে। সেগুলি হল আকারামাসে, ব্রাহ্মণ গোন্ধালি, ধাঙর গোন্ধালি, কদমরাই, কদমরাজ, কুমার গোন্ধালি, মারহাট্টা গোন্ধালি, মালি এবং রেণুকা। এই গোষ্ঠীর সাতটি গোত্র আছে, যেগুলি তাদের পদবির চেয়ে আলাদা। ব্যুৎপত্তি গোন্ধাল শব্দটি এসেছে গোন্ধার্ন শব্দ থেকে, যার অর্থ শব্দ করা। গোন্ধালের উদ্দেশ্য হল ঐশ্বরিক শক্তিকে পৃথিবীতে অবতরণ করতে দেওয়া যাতে মানুষের আত্মার শুদ্ধিকরণ হয়, সমস্ত দুর্নীতি ও অধার্মিকতা থেকে মুক্ত হয়। সংক্ষিপ্তসার  ভারতে আনুমানিক ৫৮,০০০ সংখ্যক গোন্ধালি বসবাস করে। তারা দক্ষিণ এশীয় হিন্দুর অংশ। এই লোক গোষ্ঠীটি কেবল ভারতেই দেখতে পাওয়া যায়। তাদের প্রাথমিক ভাষা মারাঠি। গোন্ধালির দ্বারা অনুশীলিত প্রাথমিক ধর্ম হল হিন্দু ধর্ম, যেটি ভারতীয় উপমহাদেশের প্রধান ধর্মীয় ঐতিহ্য।  পেশোয়া রাজত্বের বহু বছর আগে, শিবাজী মহারাজের রাজত্বকালের সময় থেকেই, গোন্ধালিরা ছিল এক বিরাট সম্মানিত গোষ্ঠী, যাকে শাসকরা নিজেরা তাঁদের  অনুষ্ঠানে জন্য আমন্ত্রণ জানাতেন। তারা রাজনীতি এবং অর্থনীতি সম্পর্কে জ্ঞানবান ছিল এবং প্রায়শই সামাজিক উদ্বেগ নিয়ে গান তৈরি করত। তাদের গানের মাধ্যমে সামাজিক বার্তাগুলি ছড়িয়ে দিত, যেমন প্রবীণের শ্রদ্ধা করা উচিত এবং প্রত্যেককে তার পরিবারের মঙ্গলের প্রতি নিবেদিতপ্রাণ থাকা উচিত।  প্রচুর দর্শকের সামনে প্রদর্শন করা সত্ত্বেও, গোন্ধাল সর্বদাই একটি সম্প্রদায়ভুক্ত নাচ, বা দেবদেবীর জন্য একটি ছোট পুজোর সাথে কোনও রীতিগত অনুষ্ঠান। গোন্ধালিদের প্রদর্শন লাবনির মত কোন বিনোদনমূলক অনুষ্ঠান নয়।  তথ্যসূত্র  বিষয়শ্রেণী:সঙ্গীতজ্ঞ বিষয়শ্রেণী:মহারাষ্ট্রের ব্যক্তি বিষয়শ্রেণী:হিন্দু সম্প্রদায়
মহান মুক্তিযুদ্ধে বীর শ্রেষ্ঠ মুন্সী আবদুর রউফ এর অসাধারণ নৈপূন্য ও আত্মত্যাগের স্মৃতি রক্ষার্থে ২০০৮ সালে বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগারটি স্থাপিত হয়।  অবস্থান ফরিদপুর জেলার মধুখালী উপজেলার কামারখালী ইউনিয়নের সালামাতপুর গ্রামে বীরশ্রেষ্ঠ মুন্সী আবদুর রউফ স্মৃতি জাদুঘর ও পাঠাগারটি  অবস্থিত।   ইতিহাস ২০০৬-০৭ অর্থবছরে ফরিদপুর জেলা পরিষদের উদ্যোগে ও তত্ত্বাবধানে এক একর জায়গার ওপর তিন হাজার ৫৩৫ বর্গফুট আয়তনবিশিষ্ট এই জাদুঘরটি প্রায় ৬২ লাখ টাকা ব্যয়ে নির্মিত হয়। জাদুঘরটি উদ্বোধন করা হয় ২০০৮ সালের ২৮ মে।  বিবরণ জাদুঘরে রক্ষিত স্মৃতিচিহ্ন আর বই নতুন প্রজন্মের কাছে মুক্তিযুদ্ধের ইতিহাস তুলে ধরার কাজটি করে যাচ্ছে।নানা ধরনের বইয়ের মধ্যে প্রতিটি বিষয়ের জন্য রয়েছে আলাদা আলাদা আলমারি। প্রতিটি আলমারিতে রয়েছে বিষয়ভিত্তিক নাম, যা দেখে যে বই প্রয়োজন, তা পাওয়া যাবে। রয়েছে জীবনী, উপন্যাস, ধর্মীয়,বিজ্ঞান ও তথ্যপ্রযুক্তি, রচনাবলি, মুক্তিযুদ্ধ, সাধারণ জ্ঞান, শিশুসাহিত্য, কবিতাসমগ্রসহ নানা ধরনের বই।জাদুঘরে রউফের ব্যবহৃত দ্রব্যসামগ্রী রয়েছে।  কর্মকর্তা-কর্মচারী এই জাদুঘরে গ্রন্থাগারিক হিসেবে দায়িত্বে আছেন মুন্সী সাইদুর রহমান এবং খণ্ডকালীন ঝাড়ুদার হিসেবে রয়েছেন মিল্টন কুমার বিশ্বাস। এই দুজনই সর্বমোট জনবল।  যাতায়াত ঢাকার গাবতলী থেকে কামারখালীর দূরত্ব ১৫০ কিলোমিটার। ঢাকা থেকে খুলনা রুটে চলাচলকারী যেকোনো পরিবহনের চেয়ারকোচে ভাড়া 600 টাকা এবং সাধারণ ভাড়া 400 টাকা। কামারখালী বাসস্ট্যান্ড থেকে রিকশাভ্যানে জাদুঘর পর্যন্ত ভাড়া জনপ্রতি 40 টাকা।  তথ্যসূত্র  বিষয়শ্রেণী:ঢাকা বিভাগের জাদুঘর বিষয়শ্রেণী:বাংলাদেশের স্মৃতি জাদুঘর বিষয়শ্রেণী:বাংলাদেশের স্বাধীনতা যুদ্ধের ফলাফল বিষয়শ্রেণী:২০০৮-এ বাংলাদেশে প্রতিষ্ঠিত বিষয়শ্রেণী:মধুখালী উপজেলা বিষয়শ্রেণী:২০০৮-এ প্রতিষ্ঠিত জাদুঘর
থাম্ব|বৈকুন্ঠ গদ্যমের লেখক রামানুজের চিত্রকর্ম বৈকুণ্ঠ গদ্যম (      ) হল একটি সংস্কৃত প্রার্থনা যা ১১ শতকের শেষের দিকে হিন্দু দার্শনিক রামানুজ রচনা করেন। এটি শ্রী বৈষ্ণব দর্শনের প্রথম ভক্তি প্রার্থনাগুলির মধ্যে একটি ও এই শৈলীর অনেক প্রার্থনার উৎস। এটি শ্রীরঙ্গম সহ ১০৮টি দিব্য দেশম মন্দিরে পাঠ করা হয়। K. Satchidananda Murty, S. Sankaranarayanan, Life, thought, and culture in India, c. AD 300-1000 - Project of History Indian Science, Philosophy, and Culture - 2002 Page 592 "... contexts of Visnu worship and three compact prose compositions of core significance for the doctrine he propounded, were composed on this god by Ramanuja, respectively Saranagati-gadhyam, Srirnga gadyam and Vaikuntha gadyam.:   কিংবদন্তি   শ্রী বৈষ্ণব ঐতিহ্য অনুসারে, রামানুজ ও তার শিষ্যরা পাঙ্গুনি উত্তরামে শ্রীরঙ্গমের রঙ্গনাথ মন্দিরে গিয়েছিলেন।   ঐতিহ্য অনুসারে, মন্দিরের দেবী রঙ্গনায়কীর জন্মের সময় উত্তরাম্ নক্ষত্র আরোহণ করেছিল। রামানুজ সেদিনের উৎসবের দ্বারা অনুপ্রাণিত হয়ে শ্রীরঙ্গ গদ্যম ও শরনাগতি গদ্যম রচনা করেন। ঐতিহ্য অনুসারে, দেবতা রঙ্গনাথকে এই রচনাগুলি আনন্দিত করেছিল বলে মনে করা হয়। সন্তুষ্ট হয়ে বিষ্ণু রামানুজকে তাঁর আবাস বৈকুণ্ঠ দর্শন করান। এটি রামানুজকে বৈকুণ্ঠ গদ্যম রচনা করতে অনুপ্রাণিত করেছিল।    বিষয়বস্তু   বেদান্তের উপর রামানুজভাষ্যের বিপরীতে, বৈকুন্ঠ গদ্যম্ সম্পর্কে বিস্তারিত দার্শনিক বিতর্ক নেই। পরিবর্তে, এটি ভক্তির একটি বিশুদ্ধ অভিব্যক্তি ও একজন মুক্ত ব্যক্তির ( জীবনমুক্তি )  স্বচক্ষে দেখা বৈকুণ্ঠের বিশদ বিবরণ প্রদান করে। রামানুজ নারায়ণের পাদপদ্মে আত্মনিবেদন ( নারায়ণ সাযুজ্যম্ ) সালোক্যম্ (নারায়ণের ধাম অর্জন), সারূপ্যম্ (আত্মার বিশুদ্ধতা বা নারায়ণের সমান রূপ প্রাপ্ত হওয়া) ও সামীপ্যম্ (নারায়ণের নিকটে অবস্থান করা) ইত্যাদি গুরুত্বপূর্ণ বার্তার উপর জোর দিয়েছেন। তিনি শেষ, গরুড়, বিষ্বকসেনের মতো ভক্তদের দ্বারা সম্পাদিত শাশ্বত কায়মকার্যম্ (নিবেদিত কার্য) কে মহিমান্বিত করেন। একজন ভক্তকে সমকক্ষদের মধ্যে প্রথম বলে মনে করা হয় ও ভক্ত বৈকুণ্ঠের জয়-বিজয়ের দ্বারপালসম পদ অর্জন করতে পারে। তারপর তিনি একটি সংক্ষিপ্ত আভাস দেন, "প্রচুর ধন" ভক্তিমূলক কার্য সম্পাদন করে এমন একজন ভক্তের জন্য অপেক্ষা করছে।  দীর্ঘ ও সংক্ষিপ্ত বাক্য ও অনেক বিশেষণ বাক্যাংশ সহ প্রার্থনাটি গদ্যে রচিত হয়েছে।  আরও দেখুন  শরণাগতি গদ্যম রঘুবীর গদ্যম শ্রীরঙ্গ গদ্যম তথ্যসূত্র  বিষয়শ্রেণী:বৈষ্ণব গ্রন্থ বিষয়শ্রেণী:সংস্কৃত গ্রন্থ বিষয়শ্রেণী:হিন্দু সাহিত্য বিষয়শ্রেণী:১১শ শতাব্দীর সংস্কৃত সাহিত্য
কাজা বিদি ভারতের কেরালার ত্রিশূরের বিড়ি ব্র্যান্ড। সংস্থাটি ত্রিশূর জেলার অবস্থিত। ব্র্যান্ডটির মালিক রাজা হ গ্রুপ। সংস্থাটি ১৯৪৮ সালে হাজি এ আব্দুল কাদের সাহেব শুরু করেছিলেন। প্রায় ৪৫,০০০ শ্রমিক এই সংস্থায় কাজ করতেন।   তথ্যসূত্র   বিষয়শ্রেণী:ত্রিশূর জেলার অর্থনীতি  ভারত বিষয়শ্রেণী:ভারতীয় মার্কা বিষয়শ্রেণী:ভারতে তামাক বিষয়শ্রেণী:১৯৪৮-এ প্রতিষ্ঠিত প্রস্তুতকারক কোম্পানি বিষয়শ্রেণী:১৯৪৮ ভারতে প্রতিষ্ঠান বিষয়শ্রেণী:১৯৪৮-এ ভারতে প্রতিষ্ঠিত
left|.এসজে|100px  হল স্বালবার্ড এবং ইয়ান মায়েনের জন্য প্রদত্ত ইন্টারনেট কান্ট্রি কোড টপ-লেভেল ডোমেইন (সিসিটিএলডি) সাফিক্স। ডোমেইন নাম রেজিস্ট্রি হল নোরিড কিন্তু  ডোমেইন নামটি নিবন্ধনের জন্য উন্মুক্ত নয়।  ডোমেইন দেওয়া হয়েছিল আইএসও ৩১৬৬ কোড অনুসারে যা স্বালবার্ড এবং ইয়ান মায়েন দুটি স্বতন্ত্র দ্বীপের প্রথম অক্ষর থেকে নেওয়া হয়েছে। দ্বীপ দুটি নরওয়েতে অবস্থিত। দ্বীপ দুটির প্রথমটিতে কিছু মানুষ বসবাস করলেও দ্বিতীয়টিতে আগ্নেয়গিরি রয়েছে ও মানুষ নেই বললেই চলে। ১৯৯৭ সালের ২১শে আগস্ট ভোবেত দ্বীপের ডোমেইন নাম  দেওয়ার সময়ই এই ডোমেইন নামটি অ্যাসাইন করা হয়। দুটি ডোমেইনই তখন নোরিড রেজিস্ট্রির নিয়ন্ত্রনে দেওয়া হয়। নরওয়েজীয় কর্তৃপক্ষের অনুসারে যে সকল প্রতিষ্ঠান এই তিনটি অঞ্চলে কার্যক্রম পরিচালনা করে তাদের জন্য  ডোমেইন নামটিই যথেষ্ট সেজন্য ডোমেইন নামটি নিবন্ধনের জন্য উন্মুক্ত নয়। (বাকি অংশ পড়ুন...)
Usage  This template uses the decimal code for the apostrophe or single-quote character so that it does not become interpreted with adjacent italics ('') or bold (''') wiki markup. This situation most commonly arises when taking the possessive of titles that should be italicized or bolded.  is shorter than <code><nowiki>'</nowiki></code> and clearer than an unadorned &#39;.  This template is similar to  and , except that it does not put any leading space before or trailing space after (respectively) the apostrophe. This template ({{`}}) is intended for use with non-italic text, whereas  is intended for use with italic text. For example:  The ''Iliad''{{'}}s vocabulary is archaic. generates:  The Iliads vocabulary is archaic. with a tiny amount of space before the apostrophe to avoid colliding with the italic d at the end of Iliad. Conversely, this template should be used if the previous text is not italicized. For example:  ''The ''Iliad''{{`}}s vocabulary is archaic.'' generates:  The Iliads vocabulary is archaic. without the extra space, which would be distracting here. (Compare to The Iliads vocabulary is archaic.)   See also    (Template:Pipe, for escaping the "|" symbol)  ca:Plantilla:´
রিওনোসুকে সাগারা (, ; জন্ম: ১৭ আগস্ট ২০০২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেলেন।  প্রারম্ভিক জীবন রিওনোসুকে সাগারা ২০০২ সালের ১৭ই আগস্ট তারিখে জাপানের সাগা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সাগান তোসুর খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
থাম্ব|২০১৮ সালে সান দিয়েগো কমিক কনে ফারমিগা  ভেরা অ্যান ফারমিগা (; জন্ম: ৬ আগস্ট ১৯৭৩) হলেন একজন মার্কিন অভিনেত্রী, চলচ্চিত্র পরিচালক, ও প্রযোজক। তিনি ব্রডওয়ে মঞ্চে টকিং সাইডস (১৯৯৬) নাটকে অভিনয়ের মাধ্যমে তার অভিনয় জীবন শুরু করেন। তার টেলিভিশন নাটকে অভিষেক হয় ফক্স চ্যানেলের অলীক কল্পকাহিনীমূলক রোর (১৯৯৭) দিয়ে এবং চলচ্চিত্রে অভিষেক হয় নাট্য-থ্রিলারধর্মী রিটার্ন টু প্যারাডাইজ (১৯৯৮) দিয়ে।  ফারমিগা নাট্যধর্মী ডাউন টু দ্য বোন (২০০৪) চলচ্চিত্রে অভিনয় করে তার প্রথম আলোচিত সাফল্য লাভ করেন। তিনি ২০০৮ সালের নাট্যধর্মী নাথিং বাট দ্য ট্রুথ চলচ্চিত্রে সহ-শিল্পী হিসেবে অভিনয় ক্রএন এবং ২০০৯ সালের আপ ইন দি এয়ার চলচ্চিত্রে আলেক্স গোরান চরিত্রে অভিনয় করে সমাদৃত হন এবং শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, স্ক্রিন অ্যাক্টরস গিল্ড পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল প্রণয়ধর্মী নেভার ফরেভার (২০০৭), প্রণয়ধর্মী হাস্যরসাত্মক হেনরিস ক্রাইম (২০১০) ও বিজ্ঞান কল্পকাহিনী থ্রিলার সোর্স কোড (২০১১)। এছাড়া তিনি দ্য মাঞ্চুরিয়ান ক্যান্ডিডেট-এর পুনর্নির্মাণ (২০০৪), মার্টিন স্কোরসেজির অস্কার বিজয়ী চলচ্চিত্র দ্য ডিপার্টেড (২০০৬) এবং ঐতিহাসিক নাট্যধর্মী দ্য বয় ইন দ্য স্ট্রিপড পাজামাস (২০০৮) চলচ্চিত্রে অভিনয় করেন।  ২০১১ সালে নাট্যধর্মী হাইয়ার গ্রাউন্ড চলচ্চিত্র দিয়ে তার পরিচালনায় অভিষেক হয় এবং তিনি এতে শ্রেষ্ঠাংশে অভিনয় করেন। তিনি ভীতিপ্রদ দ্য কনজ্যুরিং (২০১৩) এবং এর অনুবর্তী পর্ব দ্য কনজ্যুরিং টু (২০১৭) চলচ্চিত্রে অতিপ্রাকৃতিক বিষয়াবলী তদন্তকারী লরেন ওয়ারেন চরিত্রে অভিনয় করেন।  প্রারম্ভিক জীবন  ফারমিগা ১৯৭৩ সালের ৬ই আগস্ট নিউ জার্সির ক্লিফটনে জন্মগ্রহণ করেন। তার পিতা মাইকেল ফারমিগা একজন সিস্টেম অ্যানালিস্ট হতে পরবর্তীকালে ল্যান্ডস্ক্যাপার হন এবং মাতা লুবোমিরা "লুবা" স্পাস একজন স্কুল শিক্ষিকা। তারা দুজনেই ইউক্রেনীয়। তার এক বড় ভাই ভিক্টর এবং পাঁচ ছোট ভাইবোন স্টিভান, নাদিয়া, আলেকজান্ডার, লারিসা ও তাইসা। তার নানী নাদিয়া প্লেতেনসিউ (১৯২৫-২০১৪) এবং নানা থিওদোর স্পাস (১৯২১-১৯৯০) দ্বিতীয় বিশ্বযুদ্ধের সময় কার্লসফেল্ডের এক ক্যাম্পে পরিচিত হন। শৈশবে ফারমিগা তার পরিবারের সাথে ইউক্রেনীয় গ্রিক ক্যাথলিক চার্চ ধর্মাবলম্বী থেকে পেন্তেকস্টালিজম ধর্মে ধর্মান্তরিত হন।  তথ্যসূত্র  বহিঃসংযোগ         বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ইউক্রেনীয় বংশোদ্ভূত মার্কিন ব্যক্তি বিষয়শ্রেণী:নিউ জার্সির অভিনেত্রী বিষয়শ্রেণী:নিউ জার্সির চলচ্চিত্র পরিচালক বিষয়শ্রেণী:নিউ জার্সির নৃত্যশিল্পী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন টেলিভিশন প্রযোজক বিষয়শ্রেণী:মার্কিন নৃত্যশিল্পী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন শেকসপিয়রীয় অভিনেত্রী বিষয়শ্রেণী:সিরাকিউজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:কানাডায় মার্কিন প্রবাসী অভিনেত্রী
নিউ ডেভেলপমেন্ট ব্যাংক (এনডিবি) ব্রিক্স দেশসমূহ (ব্রাজিল, রাশিয়া, ভারত, চীন ও দক্ষিণ আফ্রিকা) দ্বারা প্রতিষ্ঠিত একটি বহুমুখী উন্নয়ন ব্যাংক। অতীতে ব্যাঙ্কটি  ব্রিক্স ডেভেলপমেন্ট ব্যাঙ্ক নামে পরিচিত ছিল। এনডিবি চুক্তির মতে "ব্যাংক ঋণ, গ্যারান্টী, ইকুইটি অংশগ্রহণ এবং অন্যান্য আর্থিক উপকরণের মাধ্যমে সরকারি বা বেসরকারি প্রকল্পগুলিকে সমর্থন করবে।" তাছাড়া, এনডিবি "আন্তর্জাতিক সংস্থা এবং অন্যান্য আর্থিক সংস্থার সাথে সহযোগিতা করবে এবং ব্যাঙ্ক দ্বারা সমর্থিত প্রকল্পগুলির জন্য প্রযুক্তিগত সহায়তা প্রদান করবে।"  ব্যাঙ্কের প্রাথমিক অনুমোদিত মূলধন $১০০ বিলিয়ন ডলারের সমান, যা ১ মিলিয়ন শেয়ারে বিভক্ত এবং প্রতিটি শেয়ারের মূল্য $১,০০,০০০ ডলার। এনডিবি-এর প্রাথমিক স্বাক্ষরীত (সাবস্ক্রাইবকৃত) মূলধন হল $৫০ বিলিয়, যা প্রদেয় শেয়ারগুলিতে ($১০ বেলন) এবং কলযোগ্য শেয়ারে ($৪০ ব্লেন) ভাগ করা হয়। ব্যাঙ্কের প্রাথমিক স্বাক্ষরীত (সাবস্ক্রাইবকৃত) মূলধন প্রতিষ্ঠাতা সদস্যদের মধ্যে সমানভাবে বিতরণ করা হয়েছিল। এনডিবি-তে চুক্তিটি নির্দিষ্ট করে যে প্রতিটি সদস্যের ভোটদানের ক্ষমতা ব্যাঙ্কের মজুত মূলধনে তার স্বাক্ষরীত (সাবস্ক্রাইবকৃত) শেয়ারগুলির সমান হবে।  thumb| বর্তমানে সাংহাইয়ের ব্রিক্স টাওয়ারে (প্রাক্তন ওরিয়েন্টাল ফাইন্যান্সিয়াল সেন্টারে) এনডিবি-এর সদর দফতরে অবস্থিত চীনের সাংহাই শহরে ব্যাঙ্কটি সদর দফতরে অবস্থিত। এনডিবির প্রথম আঞ্চলিক কার্যালয় দক্ষিণ আফ্রিকার জোহানেসবার্গে অবস্থিত।  ইতিহাস ২০১২ সালে দিল্লিতে অনুষ্ঠিত ৪র্থ ব্রিক্স সম্মেলনে শীর্ষ ব্যাংক স্থাপনের ধারণাটি প্রস্তাবিত হয়েছিল। সভায় প্রধান বিষয় ছিল একটি নতুন উন্নয়ন ব্যাঙ্ক নির্মাণ। ব্রিক্স নেতারা ২৭ মার্চ ২০১৩ খ্রিষ্টাব্দে দক্ষিণ আফ্রিকার ডারবান শহরে অনুষ্ঠিত ৫ঞ্চম ব্রিকস সম্মেলনে একটি উন্নয়ন ব্যাঙ্ক স্থাপনে সম্মত হন। শেয়ারহোল্ডিং গঠন নিউ ডেভেলপমেন্ট ব্যাঙ্কের চুক্তির নিবন্ধ অনুসারে ব্যাঙ্কের প্রাথমিক অনুমোদিত মূলধন ১ মিলিয়ন শেয়ারে বিভক্ত, যার প্রতিটি শেয়ারের মূল্য $১,০০,০০০। ব্যাঙ্কের প্রত্যেক প্রতিষ্ঠাতা সদস্য প্রাথমিকভাবে $১০ বিলিয়ন ডলার দ্বারা ১,০০,০০০ শেয়ার স্বাক্ষরিত (সাবস্ক্রাইব) করেছে, যার মধ্যে ২০,০০০ টি শেয়ার প্রদেয় পুঁজির সাথে মিলিত হয়, মোট $২ ডলার এবং ৮০০,০০০ টি শেয়ায় কল্যাণযোগ্য মূলধনের সাথে মোট $৮ ডলার। alt=Pie chart showing equal distribution of shares between the NDB shareholders|thumb|এনডিবি শেয়ারহোল্ডারদের মধ্যে শেয়ার সমান বিতরণ নিম্নলিখিত টেবিলের মধ্যে এনডিবি সদস্য দেশগুলির মধ্যে শেয়ারের বর্তমান বিতরণ উপস্থাপন করা হয়েছে।  + নতুন উন্নয়ন ব্যাংকের শেয়ারহোল্ডিংয়ের দেশগুলিদেশ  শেয়ারের সংখ্যা  শেয়ারহোল্ডিং  (মোট%)  ভোট অধিকার  (মোট%)  অনুমোদিত মূলধন  (বিলিয়ন ডলার)  ১,০০,০০০  ২০  ২০  ১০  ১,০০,০০০  ২০  ২০  ১০  ১,০০,০০০  ২০  ২০  ১০  ১,০০,০০০  ২০  ২০  ১০  ১,০০,০০০  ২০  ২০  ১০অব্যবহৃত শেয়ারগুলি ৫,০০,০০০  -  -  ৫০সর্বমোট  ১০,০০,০০০   ১০০  ১০০  ১০০  তথ্যসূত্র  বহিঃসংযোগ  বিষয়শ্রেণী:ব্রিক্‌স বিষয়শ্রেণী:চুক্তি অনুযায়ী প্রতিষ্ঠিত আন্তঃসরকারি সংস্থা
thumb|হুস্টন মিউজিয়াম অফ ন্যাচারাল সায়েন্সএ পাঠদানরত রবার্ট ব্যাকার (ডানদিকে) ডাইনোসর নবজাগরণ বলতে ১৯৬০ এর দশক থেকে শুরু হওয়া একটি ছোট মাপের বৈপ্লবিক পরিবর্তনকে বোঝায়, যা গবেষণাক্ষেত্র ও জনমানসে ডাইনোসর-সংক্রান্ত আগ্রহের পুনঃসঞ্চার করেছিল। সমসাময়িক কয়েকটি আবিষ্কারের ফলে জানা গিয়েছিল ডাইনোসরেরা উষ্ণশোণিত এবং সক্রিয় প্রাণী। তাদের সম্পর্কে প্রচলিত পূর্ববর্তী বেশ কিছু ধারণা (যেমন- তারা অনুষ্ণশোণিত, অলস প্রকৃতির) এর ফলে আমূল পরিবর্তিত হয়ে যায়।  এই নতুন ধারণার সূত্রপাত ঘটান বিজ্ঞানী জন অস্ট্রম। তিনি প্রস্তাব দেন যে পাখিরা আসলে সেলুরোসর জাতীয় ডাইনোসরদের থেকেই বিবর্তিত হয়েছেOstrom, J. (1974). "Archaeopteryx and the Origin of Flight". The Quarterly Review of Biology 49 (1): 27–47. doi:10.1086/407902. JSTOR 2821658.। পাশাপাশি রবার্ট ব্যাকার এই মত পেশ করতে থাকেন যে ডাইনোসরেরা স্তন্যপায়ী ও পাখিদের মতই উষ্ণশোণিত ছিলBakker, R.T. (1986). The Dinosaur Heresies. New York: William Morrow. . OCLC 36439291.। ব্যাকার প্রায়ই তার ধারণাগুলিকে ঊনবিংশ শতাব্দীর শেষভাগে প্রচলিত ধারণাসমূহের 'নবজাগরণ' হিসেবে বর্ণনা করতেন, আর তৎকালীন বিজ্ঞানীদ্বয় এডওয়ার্ড ড্রিংকার কোপ ও অথনিয়েল চার্লস মার্শ এর জীবাশ্ম যুদ্ধ এবং ডাইনোসর নবজাগরণের মধ্যবর্তী সময়কালকে বলতেন ''ডাইনোসর স্থিতিশীলতা''।   তথ্যসূত্র   বিষয়শ্রেণী:ডাইনোসর
কল্লোল যুগ বলতে বাঙলা সাহিত্যের একটি ক্রান্তি লগ্নকে বোঝায় যখন বাঙলা কবিতা ও কথাসাহিত্যে আধুনিকতার বীজ অঙ্কুরিত হয়েছিল।   বৈশিষ্ট্য  কল্লোল নামীয় একটি সাময়িক পত্রের মাধ্যমে একদল তরুণ কবি-সাহিত্যিকের হাতে পাশ্চাত্য আধুনিকতার পত্তন হয়। অচিরেই অন্যান্য সাময়িক ও সাহিত্য পত্রেও এই আধুনিকতার অগ্নিস্পর্শ লাগে। প্রথম বিশ্বযুদ্ধোত্তর কালে ১৯৩০-এর দশক কল্লোল যুগের সমার্থক। কবি বুদ্ধদেব বসু এই নবযুগের অন্যতম কাণ্ডারী। যে সময়ে কল্লোলের আবির্ভাব তখন বাঙলা সাহিত্যের দিগন্ত সর্বকোণে কবি রবীন্দ্রনাথের প্রভাবে প্রোজ্জ্বল। কল্লোল যুগের নাবিকদের মূল লক্ষ্য ছিল রবীন্দ্র বৃত্তের বাইরে সাহিত্যের একটি মৃত্তিকাসংলগ্ন জগৎ সৃষ্টি করা। কল্লোল যুগের একটি প্রধান বৈশিষ্ট ছিল রবীন্দ্র বিরোধিতা।  ১৯২৩ সালে প্রবর্তিত কল্লোল পত্রিকার কর্ণধার ছিলেন দীনেশরঞ্জন দাশ ও গোকুলচন্দ্র নাগ। কল্লোল পত্রিকার আবহে দ্রুত অনুপ্রাণিত হয় প্রগতি, উত্তরা, কালিকলম, পূর্বাশা ইত্যাদি পত্রপত্রিকা। অন্যদিকে আধুনিকতার নামে যথেচ্ছাচারিতা ও অশ্লীলতার প্রশ্রয় দেয়া হচ্ছে এই রকম অভিযোগ এনে শনিবারের চিঠি পত্রিকাটি ভিন্ন বলয় গড়ে তোলে মোহিতলাল মজুমদার, সজনীকান্ত দাস, নীরদ চৌধুরী প্রমুখের সক্রিয় ভূমিকায়।  কবিতার ক্ষেত্রে যাদের নাম কল্লোল যুগের শ্রেষ্ঠ নায়ক বিবেচনায় প্রচারিত তারা হলেন কবি সুধীন্দ্রনাথ দত্ত, বুদ্ধদেব বসু, অমিয় চক্রবর্তী, জীবনানন্দ দাশ, বিষ্ণু দে। এই পাঁচজন বিশিষ্ট কবিকে একসাথে বলা হয় বাংলা সাহিত্যের পঞ্চপাণ্ডব। এ পঞ্চপাণ্ডবই ছিলেন মূলত কল্লোল যুগের কাণ্ডারি। তবে কাজী নজরুল ইসলাম, প্রেমেন্দ্র মিত্র, অচিন্ত্যকুমার সেনগুপ্ত, সঞ্জয় ভট্টাচর্য, অবনীনাথ রায় প্রমুখ অনেকেরই ভূমিকা কোন অংশে খাটো করে দেখবার উপায় নেই।  অচ্যিন্তকুমার সেন রচিত কল্লোল যুগ এ বিষয়ে একটি প্রামাণ্য গ্রন্থ।   তথ্যসূত্র   বিষয়শ্রেণী:বাংলা সাহিত্য
২০০৮ গ্রীষ্মকালীন অলিম্পিকে জুডোতে পুরুষদের ৭৩কেজি বিভাগের প্রতিযোগিতা অনুষ্ঠিত হয় ১১ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।  পুরুষদের জুডো ওজন শ্রেণীর এই বিভাগ তৃতীয় সবচেয়ে কম ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর ৭৩কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।   পদকবিজয়ী    ব্রোঞ্জ    টুর্নামেন্টের ফলাফল   ফাইনাল    ম্যাট ১    ম্যাট ২    রেপোশে  যে সকল জুডোকা পূর্ববর্তী রাউন্ডে চার সেমিফাইনালিস্টের কারো না কারো কাছে পরাজিত হয়েছে তারাই রেপোশে রাউন্ডে যায়। এই লড়াই গুলির মধ্য দিয়ে দুটি ব্রোঞ্জ মেডেলের বিজয়ী নির্ধারিত হয়।   পাদটিকা   প্রতিযোগিতার ধরন  বিষয়শ্রেণী:২০০৮ গ্রীষ্মকালীন অলিম্পিকে জুডো বিভাগসমূহ